Virat Kohli quits T20 captainship | ଭାରତୀୟ ଟି-୨୦ ଦଳର ଅଧିନାୟକ ଭାବରେ ତାଙ୍କ ଯାତ୍ରାରେ ତାଙ୍କୁ ସମର୍ଥନ ଦେଇଥିବା ସମସ୍ତଙ୍କୁ ଧନ୍ୟବାଦ ଦେଇଛନ୍ତି ବିରାଟ କୋହଲି । ସେ କହିଛନ୍ତି ଯେ ସବୁ ଘନିଷ୍ଠ ବ୍ୟକ୍ତିଙ୍କ ସହ ଆଲୋଚନା କରିବା ପରେ ହିଁ ସେ ଏହି ନିଷ୍ପତ୍ତି ନେଇଛନ୍ତି ।
Share this:
ନୂଆ ଦିଲ୍ଲୀଃ ବିଶ୍ୱର ସର୍ବଶ୍ରେଷ୍ଠ ବ୍ୟାଟ୍ସମ୍ୟାନ୍ ବିରାଟ କୋହଲି (Virat Kohli) ଟି-୨୦ ବିଶ୍ୱ କପ୍ (T20 World Cup) ପରେ ଏହି ଫର୍ମାଟରେ ଟିମ୍ ଇଣ୍ଡିଆର କ୍ୟାପଟେନ୍ ଦାୟିତ୍ୱରେ ରହିବେ ନାହିଁ ବୋଲି ଘୋଷଣା କରିଛନ୍ତି। ବିରାଟ ଟ୍ୱିଟ୍ କରି ଏହି ସୂଚନା ଦେଇଛନ୍ତି। ସେ ଲେଖିଛନ୍ତି ଯେ ଟି-୨୦ ବିଶ୍ୱ କପ୍ ପରେ ସେ କ୍ରିକେଟର ସବୁଠାରୁ ଛୋଟ ଫର୍ମାଟର ଅଧିନାୟକତ୍ୱ ଛାଡି଼ଦେବେ । ତେବେ ଜଣେ ବ୍ୟାଟ୍ସମ୍ୟାନ୍ ଭାବରେ ସେ ଟିମ୍ ଇଣ୍ଡିଆ ସହିତ ଜଡି଼ତ ରହିବେ।
ବିରାଟ ଇଂରାଜୀରେ ଏକ ଲମ୍ବା ପୋଷ୍ଟ ଲେଖିଛନ୍ତି । ଭାରତୀୟ ଟି-୨୦ ଦଳର ଅଧିନାୟକ ଭାବରେ ତାଙ୍କ ଯାତ୍ରାରେ ତାଙ୍କୁ ସମର୍ଥନ ଦେଇଥିବା ସମସ୍ତଙ୍କୁ ସେ ଧନ୍ୟବାଦ ବି ଦେଇଛନ୍ତି । ଏଥି ସହ ସେ କହିଛନ୍ତି ଯେ ସବୁ ଘନିଷ୍ଠ ବ୍ୟକ୍ତିଙ୍କ ସହ ଆଲୋଚନା କରିବା ପରେ ହିଁ ସେ ଏହି ନିଷ୍ପତ୍ତି ନେଇଛନ୍ତି । ଆସନ୍ତୁ ଜାଣିବା ବିରାଟ ନିଜ ପୋଷ୍ଟରେ କ'ଣ ଲେଖିଛନ୍ତି ।
"ମୁଁ ଭାଗ୍ୟବାନ ଯେ କେବଳ ଭାରତକୁ ପ୍ରତିନିଧିତ୍ୱ କରିବାର ସୁଯୋଗ ମୁଁ ପାଇଛି ତାହା ନୁହେଁ ବରଂ ଦଳକୁ ମୋ ପୂରା ସାମର୍ଥ୍ୟ ଅନୁଯାୟୀ ମୁଁ ନେତୃତ୍ୱ କରିଛି । ଭାରତୀୟ କ୍ରିକେଟ୍ ଦଳର ଅଧିନାୟକ ଭାବେ ମୋ'ର ଏହି ଯାତ୍ରାରେ ମୋତେ ସମର୍ଥନ କରିଥିବା ସବୁ ଲୋକଙ୍କୁ ମୁଁ ଧନ୍ୟବାଦ ଜଣାଉଛି। ମୁଁ ସେମାନଙ୍କ ବିନା କିଛି କରିପାରି ନ ଥାନ୍ତି । ଦଳର ଖେଳାଳି, ସପୋର୍ଟ ଷ୍ଟାଫ୍, ଚୟନ କମିଟି, ମୋ' କୋଚ୍ ଓ ଆମ ବିଜୟ ପାଇଁ ପ୍ରାର୍ଥନା କରୁଥିବା ପ୍ରତ୍ୟେକ ଭାରତୀୟଙ୍କୁ ମୁଁ ଧନ୍ୟବାଦ ଜଣାଉଛି," ଲେଖିଛନ୍ତି କୋହଲି ।
"କାର୍ଯ୍ୟଭାର ଅତ୍ୟନ୍ତ ଗୁରୁତ୍ୱପୂର୍ଣ୍ଣ ବୋଲି ହୃଦୟଙ୍ଗମ କରି ଗତ ଆଠ-ନଅ ବର୍ଷ ଧରି କ୍ରମାଗତ ଭାବରେ ସମାନ କାର୍ଯ୍ୟଭାର ପରିଚାଳନା କରି, ସବୁ ତିନୋଟି ଫର୍ମାଟରେ ଖେଳିବା, ପାଞ୍ଚ-ଛଅ ବର୍ଷ ଧରି ଅଧିନାୟକ ପଦରେ ରହିବା ପରେ ମୁଁ ବିଶ୍ୱାସ କରୁଛି ଯେ ଟେଷ୍ଟ ଓ ODI କ୍ରିକେଟରେ ଭାରତୀୟ ଦଳର ନେତୃତ୍ୱ ନେବା ପାଇଁ ମୋତେ ନିଜ ପାଇଁ ସମୟ ଦେବାର ଆବଶ୍ୟକତା ରହିଛି । ମୁଁ ଟି-୨୦ ଫର୍ମାଟରେ ଅଧିନାୟକତ୍ୱ ଗ୍ରହଣ କରି ଭାରତୀୟ ଦଳକୁ ମୋ'ର ସବୁ କିଛି ଦେଇଛି । ମୁଁ ଜଣେ ବ୍ୟାଟ୍ସମ୍ୟାନ୍ ଭାବରେ ଭବିଷ୍ୟତରେ ନିଜ ଅବଦାନ ଜାରି ରଖିବି," ଲେଖିଛନ୍ତି କୋହଲି ।
ନ୍ୟୁଜ୍ ୧୮ ଓଡ଼ିଆରେ ବ୍ରେକିଙ୍ଗ୍ ନ୍ୟୁଜ୍ ପଢ଼ିବାରେ ପ୍ରଥମ ହୁଅନ୍ତୁ| ଆଜିର ସର୍ବଶେଷ ଖବର, ଲାଇଭ୍ ନ୍ୟୁଜ୍ ଅପଡେଟ୍, ନ୍ୟୁଜ୍ ୧୮ ଓଡ଼ିଆ ୱେବସାଇଟରେ ସବୁଠାରୁ ନିର୍ଭରଯୋଗ୍ୟ ଓଡ଼ିଆ ଖବର ପଢ଼ନ୍ତୁ ।
CNN name, logo and all associated elements ® and © 2017 Cable News Network LP, LLLP. A Time Warner Company. All rights reserved. CNN and the CNN logo are registered marks of Cable News Network, LP LLLP, displayed with permission. Use of the CNN name and/or logo on or as part of NEWS18.com does not derogate from the intellectual property rights of Cable News Network in respect of them. © Copyright Network18 Media and Investments Ltd 2016. All rights reserved.
